
Nr. 2.059 din 22 aprilie 2025
REFERATUL  DE APROBARE

la proiectul de hotărâre privind  stabilirea de măsuri pentru eficientizarea activității de  înscriere a datelor în registrul agricol, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin  norme
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.
Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare stabilirea de măsuri pentru eficientizarea activității de  înscriere a datelor în registrul agricol, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin  norme
Sediul materiei privind această capacitate a Consiliului Local îl reprezintă:
a) art. 120 alin. (1)  și art. 121 alin. (1) și alin. (2)  din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 129  alin. (1) și alin. (2) lit. d) coroborat cu alin. (7), alin. (11), alin. (14) din Ordonanţa de urgenţă nr. 57/2019 privind Codul administrativ, cu modificările și completările ulterioare;

e) Legii nr. 68/1991  privind registrul agricol;

f) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

g)  art. 6, art. 8 și art. 9   din Ordonanța Guvernului nr. 28/2008 privind registrul agricol, aprobată cu modificări și completări prin Legea nr. 98/2009;

h) Hotărârii Guvernului  nr. 985/2019 privind registrul agricol pentru perioada 200-2024;

i) pct. 88 și 89 titlul IX din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, cu modificările și completările ulterioare;
            j) art. 7 alin. (4) din Normele tehnice privind modul de completare a registrului agricol pentru perioada 2020-2024, aprobate prin Ordinul comun al Ministrului Agriculturii şi Dezvoltării Rurale, Ministrului Lucrărilor Publice, Dezvoltării şi Administraţiei, Ministrului Afacerilor Interne Ministerul Finanţelor Publice, Președintelui  Institutului Naţional de Statistică, Directorului general al Agenţiei Naţională de Cadastru şi Publicitate Imobiliară  și  al președintelui Autorității Naţionale Sanitară Veterinară şi pentru Siguranţa Alimentelor Nr. 25/1.382/37/1.642/14.297/746/20/2020;
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite domnului Alexandru NEGULESCU și doamnei Simona OACHEȘU, inspectori în SERVICIUL COMUNITAR PENTRU REGISTRUL AGRICOL, CADASTRU ȘI AGRICULTURĂ, din aparatul de specialitate al primarului comunei în vederea analizării şi întocmirii raportului de specialitate  și Comisiei de specialitate A,  în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei.
Deși l-am invocat în sediul materiei, vă rog să-mi permiteți să prezint 

art. 7 alin. (4) din Normele tehnice privind modul de completare a registrului agricol pentru perioada 2020-2024, aprobate prin Ordinul comun al Ministrului Agriculturii şi Dezvoltării Rurale, , Ministrului Lucrărilor Publice, Dezvoltării şi Administraţiei, Ministrului Afacerilor Interne Ministerul Finanţelor Publice, Președintelui  Institutului Naţional de Statistică, Directorului general al Agenţiei Naţională de Cadastru şi Publicitate Imobiliară  și  al președintelui Autorității Naţionale Sanitară Veterinară şi pentru Siguranţa Alimentelor Nr. 25/1.382/37/1.642/14.297/746/20/2020;
 „Art. art. 7 alin. (4)  Trimestrial, în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin prezentele norme.”
Față de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind stabilirea de măsuri pentru eficientizarea activității de  înscriere a datelor în registrul agricol, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin  norme, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condițiile legii.

Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
